Legal Document

Category: 1

Text:
11. ΝΟΜΟΘΕΤ. ΔΙΑΤΑΓΜΑ υπ’ αριθ.2167 της 22/24 Ιουλ.1952 Περί καταργήσεως του Γραφείου Προστασίας Ελληνικών Σύκων και ρυθμίσεως των λόγω ταύτης προκυπτόντων ζητημάτων. Η εισφορά, τα παράβολα και τα τέλη σημάνσεως αποστειρωμένων σύκων καταργήθηκαν από τις παρ. 36, 37 και 38 αντίστοιχα άρθρ. 34 Νόμ. 2873/28 – 28 Δεκ. 2000 (ΦΕΚ Α΄285), Τόμ. 25 σελ. 106,24. Άρθρ.1.-1.Το Γραφείον Προστασίας Ελληνικών Σύκων καταργείται. Σελ.824(α) Τεύχος 1455 Σελ. 86 2.Εφ εξής πάσα εκ της κειμένης νομοθεσίας αρμοδιότης του καταργουμένου Γραφείου περιέρχεται εις το Υπουργείον Γεωργίας. 3.Η εις το Υπουργείον Γεωργίας μεταγομένη, κατά τα άνω αρμοδιότης ασκείται υπό της Α’ Διευθύνσεως Γεωργίας της Κεντρικής Υπηρεσίας του Υπουργείου τούτου και εν τη εξωτερική Υπηρεσία υπό των κατά τόπους Διευθύνσεων Γεωργίας, κατά τα ειδικώτερον δι’ αποφάσεως του Υπουργού της Γεωργίας ορισθησόμενα. 4.Όπου εν τη κειμένη Νομοθεσία “Περί Προστασίας Ελληνικών Σύκων” μνημονεύεται απόφασις της Διοικητικής Επιτροπής του καταργουμένου Γραφείου, εφ εξής νοείται απόφασις του Υπουργού της Γεωργίας, μετά γνώμην του γνωμοδοτικού Συμβουλίου Σύκων, όπου εν τη ιδία Νομοθεσία προβλέπεται επιτροπή, συμμετοχή εις επιτροπάς υπαλλήλων του αυτού Γραφείου, νοείται εφ εξής συμμετοχή υπαλλήλου της Διευθύνσεως Γεωργίας του οικείου Νομού, και όπου αναφέρεται το Γραφείον Προστασίας Ελληνικών Σύκων δια παροχήν αδείας, περιλαμβανομένης και της αδείας εξαγωγής ή φορτώσεως σύκων, εφ εξής νοείται η Διεύθυνσις Γεωργίας του οικείου Νομού. Άρθρ.7.-1.Δι’ αποφάσεων του Υπουργού της Γεωργίας, καθορίζεται η μέθοδος αποστειρώσεως των σύκων, η οποία δύναται να είναι ενιαία ή διάφορος κατά περίπτωσιν, βασιζομένη εις χρήσιν ενός ή πλειοτέρων εν συνδυασμώ μέσων αποστειρώσεως, ισχύουσα πάντως δι’ όλα εν γένει τα λειτουργούντα κατά τας διατάξεις του παρόντος αποστειρωτήρια. Η θείωσις και εμβάπτισις ξηρών σύκων εντός ζέοντος ύδατος ή άλμης, δεν συγκαταλέγεται μεταξύ των μέσων αποστειρώσεως. Δι’ ομοίων υπουργικών αποφάσεων, εκδιδομένων μέχρι τέλους Μαΐου εκάστου έτους, δύναται να μεταβάλλεται η μέθοδος αποστειρώσεως οσάκις αι πρόοδοι της επιστήμης υπαγορεύουν τούτο. Δια το τρέχον έτος η απόφασις αύτη δύναται να εκδοθή και μετά την ως άνω προθεσμίαν. Άρθρ.8.-“1.Δια Β.Δ/των εκδιδομένων προτάσει του Υπουργού της Γεωργίας θα καθορίζωνται: α)Ο τρόπος και οι όροι συλλογής, αποξηράνσεως, διαλογής, καθορισμού των ποιοτικών, παραγωγικών και εμπορικών τύπων, αποστειρώσεως, αποθηκεύσεως εις τας αποθήκας των παραγωγών και εμπόρων, επεξεργασίας, συσκευασίας, τυποποιήσεως και σημάνσεως των σύκων. β)Οι όροι ους δέον να πληρώσι τα αποστειρωτήρια και αι αποθήκαι επεξεργασίας και συσκευασίας των σύκων. γ)Τα όργανα διενεργείας της αποστειρώσεως, του ποιοτικού ελέγχου εις τα αποστειρωτήρια, αποθήκας επεξεργασίας και συσκευασίας και τόπους φορτώσεων. δ)Τα προσόντα του προσληφθησομένου προσωπικού αποστειρώσεως και ποιοτικού ελέγχου των Σύκων, τα της εκπαιδεύσεως και τα της προσλήψεως τούτων. ε)Αι αρμοδιότητες του προσληφθησομένου εργατοτεχνικού και υπαλληλικού προσωπικού δια την διενέργειαν της αποστειρώσεως και του ποιοτικού ελέγχου των Σύκων. ς)Τα Επιλιμένια Κέντρα Ιδρύσεως Εργαστηρίων ποιοτικού και φυτοϋγιεινού Ελέγχου και Ερεύνης. ζ)Παν μέτρον σχετιζόμενον με την ποιοτικήν βελτίωσιν του προϊόντος και τον τρόπον επιτεύξεως ταύτης”. Η παρ.1 αντικατεστάθη ως άνω δια της παρ.1 του άρθρ.3 του Ν.Δ.2584/53. 2.“Δια κοινών αποφάσεων των Υπουργών Γεωργίας και Οικονομικών καθορίζονται αι αποζημιώσεις και τα έξοδα κινήσεως των εκπαιδευτικών του προσωπικού αποστειρώσεως κλπ. των συνιστωμένων επιτροπών προς διαπίστωσιν της καταλληλότητος των αποστειρωτηρίων ως και τα έξοδα κινήσεως και αποζημιώσεως των χρησιμοποιουμένων δια την εποπτείαν και έλεγχον της τηρήσεως των δια του παρόντος καθοριζομένων μέτρων αποστειρώσεως. Αι ως άνω αποζημιώσεις βαρύνουσιν την Συκικήν. Ομοίως δια κοινών αποφάσεων των αυτών ως άνω Υπουργών καθορίζονται αι αποζημιώσεις υπερωριακής εργασίας ως και τα έξοδα κινήσεως εντός της       έδρας      των      Κρατικών      Τε(Αντί για τη σελ.827) Σελ.827(α) Τεύχος Ζ101-Σελ.127 Οργανισμός Σύκων 16.Μ.α.11 χνικών υπαλλήλων των χρησιμοποιουμένων δια την εποπτείαν των εξαγωγών και τον έλεγχον των εξαγομένων σύκων, κατά τας διατάξεις του άρθρ.14 του Α.Ν.1502/50. Αι δαπάναι αύται βαρύνουσι τας ειδικάς πιστώσεις του Κεντρικού Ταμείου Γεωργίας Κτηνοτροφίας και Δασών”. Η παρ.2 αντικατεστάθη ως άνω δια της παρ.3 του άρθρ.3 του Ν.Δ.2584/53. Βλ. σχετικώς και παρ.2 άρθρ.3 του κατωτ.Ν.Δ.2584/53. 3.Προς πίστωσιν του ποιοτικού ελέγχου των σύκων τίθεται το σήμα κρατικού ελέγχου επί των δοχείων των περιεχόντων ταύτα. 4.Η δαπάνη σημάνσεως, οριζομένη, μέχρι μιας μεταλλικής δραχμής κατά δοχείον το πολύ δια κοινών αποφάσεων των Υπουργών των Οικονομικών και Γεωργίας βαρύνουν τους εξαγωγείς, κατά τα δια των αυτών αποφάσεων ορισθησόμενα και εισπράττεται υπέρ του οικείου Κεφαλαίου προϋπολογισμού εσόδων του Κεντρικού Ταμείου Γεωργίας, Κτηνοτροφίας και Δασών. 5.Δι’ αποφάσεων των Υπουργών των Οικονομικών και Γεωργίας καθορισθήσεται το παράβολον, όπερ θα καταβάλληται υπό των ενδιαφερομένων, υπέρ του ΚΤΓΚ και Δασών εις ίδιον κεφάλαιον εσόδων του προϋπολογισμού αυτού, επί πάσης αιτήσεως περί χορηγήσεως αδείας λειτουργίας ιδιωτικού κλιβάνου αποστειρώσεως σύκων λειτουργίας αποθήκης επεξεργασίας και συσκευασίας σύκων, ως επίσης και επί αιτήσεων επανεξετάσεως καταλληλότητος αποθηκών και ποιότητος των σύκων, το παράβολον τούτο δεν δύναται να υπερβή δια την περίπτωσιν χορηγήσεως αδείας λειτουργίας ιδιωτικού κλιβάνου και λειτουργίας αποθήκης επεξεργασίας και συσκευασίας σύκων το χρηματικόν ποσόν (του ενός εκατομμυρίου) δραχμών, δια δε την περίπτωσιν επανεξετάσεως καταλληλότητος αποθηκών το χρηματικόν ποσόν των τριακοσίων (χιλιάδων) δραχμών. Τα παράβολα της άνω παρ.5 καταργήθηκαν από την παρ.26 του άρθρ.29 Νόμ.1473/1984, ΦΕΚ Α’127 (τομ.27, σελ.96, 361). Σελ.828(α) Τεύχος Ζ101-Σελ.128 Άρθρ.-9.-1.Οι τυχόν παραβαίνοντες τους δια των Δ/των οριζομένους κανόνας, χαρακτηρίζονται ως παραβάται αυτών και του παρόντος και διώκονται υπό του αρμοδίου δικαστηρίου κατ’ έγκλησιν των οργάνων (του Κεντρικού Ταμείου Γεωργίας Κτηνοτροφίας και Δασών) της οικείας Διευθύνσεως Γεωργίας, των οργάνων της Αγροτικής Ασφαλείας και Χωροφυλακής και τιμωρούνται δια χρηματικής ποινής 10.000 μέχρι 500.000 μεταλλικών δραχμών ή φυλακίσεως 15 ημερών μέχρι τριών μηνών ή και δι’ αμφοτέρων των ποινών. Εν υποτροπή αμφότεραι αι ποιναί διπλασιάζονται. 2.Με παραβάτας του παρόντος εξομοιούνται τιμωρούμενοι δια των αυτών ποινών, και οι δια παντός μέσου παρακωλύοντες ή αποτρέποντες ή οπωσδήποτε επιχειρούντες να παραπείσωσι τους παραγωγούς όπως μη συμμορφωθούν προς τα δια του παρόντος και των εις εκτέλεσιν τούτων εκδοθησομένων Δ/των προβλεπόμενα. 3.Παραγωγοί, Έμποροι, ή μεταφορείς σύκων, παραποιούντες οπωσδήποτε βεβαίωσιν εμπροθέσμου αποκομιδής δελτίου εισαγωγής, πιστοποιητικόν αποστειρώσεως ή πιστοποιητικόν ποιότητος ή ειδικήν άδειαν μη αποστειρωμένων σύκων, ή αποτυπούμενον επί των δοχείων σήμα, ενδεικτικόν ποιότητος του περιεχομένου των δοχείων, ή αρνούμενοι να καταβάλωσι τα υπέρ του (Κεντρικού Ταμείου Γεωργίας Κτηνοτροφίας και Δασών) έξοδα αποστειρώσεως και σημάνσεως, διώκονται ποινικώς τιμωρούμενοι με χρηματικήν ποινήν 20.000 μέχρι 100.000 μεταλλικών δραχμών ή με φυλάκισιν ενός μηνός μέχρι έξ μηνών ή και δι’ αμφοτέρων των ποινών. Εις την αυτήν δίωξιν και ποινάς υπόκειται και ο ιδιοκτήτης ή οδηγός του μεταφορικού μέσου. 4.Σύκα μη συνοδευόμενα υπό πιστοποιητικού αποστειρώσεως ή ειδικής αδείας μη αποστειρωμένων σύκων, κατάσχονται υπό των αρμοδίων κατά Νόμον οργάνων, μεταφέρονται, αποστειρώνονται και αποθηκεύονται μερίμνη των οικείων Διευθύνσεων Γεωργίας εις τα αποστειρωτήρια και δαπάναις (του Κεντρικού Ταμείου Γεωργίας Κτηνοτροφίας και Δασών). 16.Μ.α.11 Οργανισμός Σύκων Η ως άνω επιβληθείσα κατάσχεσις δύναται να αρθή μετά την αποστείρωσιν των κατασχεθέντων σύκων, εφ’ όσον εντός πενθημέρου από της επιβολής της ο υπόχρεος καταβάλη εις (το Κεντρικόν Ταμείον Γεωργίας, Κτηνοτροφίας και Δασών) τας δαπάνας μεταφοράς και αποθηκεύσεως, τέλη κατασχέσεως κλπ. ως και τας κεκανονισμένας δαπάνας αποστειρώσεως ηυξημένας εις το διπλάσιον. Παρερχομένης της πενθημέρου προθεσμίας η κατασχεθείσα ποσότης εκποιείται αναγκαστικώς, υπό της οικείας Δ/νσεως Γεωργίας, δια λογαριασμόν του ιδιοκτήτου των σύκων, το δε ούτω προκύπτον έσοδον καταβάλλεται εις τούτον μετά προαφαίρεσιν των ως άνω δαπανών,(μεταφοράς, αποθηκεύσεως, τελών κατασχέσεως κλπ. ως και δαπανών αποστειρώσεως ηυξημένων εις το διπλάσιον) ως και πάσας δαπάνης συναφούς με την αναγκαστικήν αυτών εκποίησιν. 5.Διά πάσαν αλλοίωσιν, φθοράν, ή βλάβην παντός κατά τ’ ανωτέρω κατασχεθέντος φορτίου ή και δια τυχόν υποτίμησιν του προϊόντος, επερχομένην εξ’ οιουδήποτε λόγου κατά την διάρκειαν της κατασχέσεως, (το Κεντρικόν Ταμείον Γεωργίας, Κτηνοτροφίας και Δασών) ουδεμίαν ευθύνην υπέχει. 6.Εις περίπτωσιν κλοπής κατασχεθέντος υπό της οικείας Δ/νσεως Γεωργίας φορτίου, αυτή ευθύνεται, εφ’ όσον αποδειχθή δικαστικώς ότι η κλοπή εγένετο συνεπεία αμελείας του προσωπικού της. Δια του άρθρ.4 του Ν.Δ.2584/53 (κατωτ. αριθ.12) ωρίσθη ότι όπου ανωτέρω εν τω άνω άρθρω αναφέρεται το Κεντρικόν Ταμείον Γεωργίας Κτηνοτροφίας και Δασών νοείται εφεξής η “Συκική”. Άρθρ.10.-1.Από του πρώτου έτους της ισχύος του παρόντος Νόμου δι’ αποφάσεως του Υπουργού Γεωργίας παραχωρείται η χρήσις και η διαχείρισις των δια του νόμου τούτου περιερχομένων εις την κυριότητα του Κεντρικού Ταμείου Γεωργίας Κτηνοτροφίας και Δασών αποστειρωτηρίων του μεν Νομού Μεσσηνίας εις τας κατά περιφέρειαν αρμοδίας Ενώσεις Γεωργικών Συν/σμών του δε Νομού Λακωνίας εις τους οικείους κατά περιφέρειαν Συκικούς Συν/σμούς. Η τοιαύτη παραχώρησις πραγματοποιείται μόνον εφ’ όσον ήθελε ζητηθή αύτη παρά των ως άνω οργανώσεων κατόπιν σχετικής αποφάσεως των Διοικητικών των Συμβουλίων. Διά της αυτής ως άνω αποφάσεως του Υπουργού Γεωργίας κανονίζονται οι προϋποθέσεις και οι όροι της τοιαύτης παραχωρήσεως ως και αι υποχρεώσεις των εις ας παραχωρηθήσονται τα αποστειρωτήρια οργανώσεων, ιδίως όσον αφορά την εξασφάλισιν της ακωλύτου διενεργείας της αποστειρώσεως εις τα παραχωρούμενα αποστειρωτήρια ολοκλήρου της συκοπαραγωγής της περιφερείας αυτών, της διενεργείας του Κρατικού ελέγχου, της στερήσεως των όρων λειτουργίας αυτών και απάντων των υπό του  παρόντος Νόμου και των βάσει τούτου εκδοθησομένων Δ/των προς επίτευξιν των υπό του Νόμου επιδιωκομένων σκοπών. Ο Υπουργός Γεωργίας ανακαλεί την περί παραχωρήσεως απόφασίν του από οιανδήποτε Συνεταιριστικήν Οργάνωσιν, εφ’ όσον αρμοδίως ήθελε διαπιστωθή η μη τήρησις υπό ταύτης των όρων της παραχωρήσεως. 2.Η κυριότης των εις το Κεντρικόν Ταμείον Γεωργίας, Κτηνοτροφίας και Δασών περιερχομένων, βάσει του παρόντος Νόμου, αποστειρωτηρίων μετά των εξαρτημάτων των μεταβιβάζεται άνευ καταβολής οιουδήποτε τιμήματος και ατελώς από της συκικής περιόδου 1953-1954 εις την Κοινοπραξίαν Σύκων ή Κεντρικήν Ένωσιν Συκοπαραγωγικών Οργανώσεων, ιδρυθησομένην, επιμελεία αυτών, με ειδικευμένον σκοπόν την επεξεργασίαν και πώλησιν σύκων, υπό όρους καθορισθησομένους δι’ αποφάσεως του Υπουργού Γεωργίας και εφ’ όσον ήθελον γίνη ανεπιφυλάκτως αποδεκτοί ούτοι εκ μέρους των ως άνω Οργανώσεων. Η ανωτέρω Ένωσις Συκοπαραγωγικών Οργανώσεων επωνομάσθη “Συκική”. (Βλ. ανωτ. αρθρ.5 παρ.3 του παρόντος). Δια της αυτής αποφάσεως καθορίζονται και αι αναληφθησομέναι υποχρεώσεις εκ μέρους των, εις ας μεταβιβάζονται τα αποστειρωτήρια Οργανώσεων. “Επίσης προς τον σκοπόν ανεγέρσεως νέων αποστειρωτηρίων και άλλων εγκαταστάσεων χρησίμων προς εξυπηρέτησιν των αναγκών της συκοπαραγωγής, μεταβιβάζεται εις την Συκικήν κατά τον αυτόν τρόπον και υπό τους αυτούς όρους, καταβαλλομένων των οικείων φόρων και τελών, η κυριότης και πάσης άλλης ακινήτου περιουσίας περιελθούσης εις το Κεντρικόν Ταμείον Γεωργίας Κτηνοτροφίας και Δασών, λόγω της καταργήσεως του Γραφείου Προστασίας Ελληνικών Σύκων”. Το εντός « » εδάφιον προσετέθη δια του άρθρ.5 του Ν.Δ.2584/53. 3.Αφ’ ης παραχωρηθή η χρήσις ή μεταβιβασθή η κυριότης των αποστειρωτηρίων εις τας ως άνω Οργανώσεις, τα κατ’ οκάν αποστειρωτικά έξοδα, καθοριζόμενα κατά το άρθρ.5 παρ.6 του παρόντος, θα περιέρχωνται εις τας εν λόγω Οργανώσεις, αι οποίαι υποχρεούνται να καταβάλωσιν άπαντα τα αντίστοιχα έξοδα αποστειρώσεως (μισθοί, εργατικά και υλικά) μετά της αξίας των φαρμάκων. Σελ.829 149-91 Οργανισμός Σύκων 16.Μ.α.11 4.Προς αντιμετώπισιν των εξόδων ελέγχου αποστειρώσεως, ποιότητος εξαγωγής των σύκων και συναφών δαπανών βελτιώσεως και προστασίας της συκοπαραγωγής επιβάλλεται υπέρ του Κεντρικού Ταμείου Γεωργίας, Κτηνοτροφίας και Δασών, βάσει του παρόντος εισφορά κατ’ οκάν αποστειρωμένων σύκων μέχρι του 1/10 της μεταλλικής δραχμής, καθοριζομένης εκάστοτε δια κοινής αποφάσεως των Υπουργών Οικονομικών και Γεωργίας. Η εισφορά αύτη συνεισπράττεται μετά των αποστειρωτικών δικαιωμάτων, κατατεθιμένη υπό των Συνεταιριστικών Οργανώσεων εις τα οικεία υποκαταστήματα της Τραπέζης της Ελλάδος, κατά τα δι’ αποφάσεως του Υπουργού Γεωργίας καθοριζόμενα. 5.Εφ’ όσον κατά τον υπό του Γ.Π.Ε.Σ γενόμενον μέχρι τούδε καθορισμόν εξόδων αποστειρώσεως των υπό την διαχείρισίν του συνεταιριστικών αποστειρωτηρίων, περιελήφθησαν και έξοδα αποσβέσεως και επισκευής των αποστειρωτηρίων, χωρίς ταύτα ν’ αποδοθώσιν εις τους ιδιοκτήτας, η κατά τ’ ανωτέρω ιδρυθησομένη Κοινοπραξία σύκων ή Κεντρική Ένωσις Συκοπαραγωγικών Οργανώσεων οφείλει, μετά την προς αυτήν μεταβίβασιν της κυριότητος των αποστειρωτηρίων, να καταβάλη εις τους ιδιοκτήτας αποστειρωτηρίων Συνεταιρισμούς τας παρ’ αυτών ανειλλημένας υποχρεώσεις, λόγω δαπανών επισκευής των αποστειρωτηρίων τούτων. Άρθρ.11.-Η δυνάμει της υπ’ αριθ.1001/1951 πράξεως του Υπουργικού Συμβουλίου και της βάσει ταύτης εκδοθείσης υπ’ αριθ.189508/1951 κοινής αποφάσεως των Υπουργών Συντονισμού και Γεωργίας συσταθείσα Επιτροπή Διαχειρίσεως των σύκων Συγκεντρώσεως εσοδείας 1951-1952 παραγωγής Μεσσηνίας και Λακωνίας διατηρείται προσωρινώς και μέχρι της αντικαταστάσεώς της δι’ ετέρας πενταμελούς Επιτροπής συσταθησομένης δια νεωτέρας αποφάσεως των αυτών ως άνω Υπουργών εκδοθησομένης δε εντός εικοσαημέρου από της ισχύος του παρόντος Νόμου. Η κατά τ’ ανωτέρω ανατιθεμένη εργασία συγκεντρώσεως και διαχειρίσεως σύκων εις το καταργούμενον δια του παρόντος Συκογραφείου ως και τα εκ ταύτης δικαιώματα και υποχρεώσεις περιέρχεται από της ισχύος του παρόντος εις το Κεντρικόν Ταμείον Γεωργίας Κτηνοτροφίας και Δασών. Σελ.830 149-92 Δι’ αποφάσεως του Υπουργού Γεωργίας καθορισθήσονται λεπτομέρειαι της εκτελέσεως του παρόντος άρθρου. Άρθρ.12.-1.Πάσα προγενεστέρα διάταξις αντικειμένη εις το παρόν Ν.Δ/μα καταργείται. 2.Η ισχύς του παρόντος Ν.Δ/τος άρχεται από της δημοσιεύσεως αυτού εις την Εφημερίδα της Κυβερνήσεως. Άρθρ.2.-1.Παρά τη Γενική Δ/νσει Γεωργίας συνιστάται Γνωμοδοτικόν Συμβούλιον Σύκων απαρτιζόμενον εκ των κάτωθι μελών: α)Εκ του Γενικού Διευθυντού Γεωργίας, αναπληρωμένου υπό του αναπληρωτού Γενικού Διευθυντού Γεωργίας. β)Εκ του Διευθυντού της Α’ Διευθύνσεως Γεωργίας. γ)Εκ του Διευθυντού Γεωργικών Οργανισμών και Ιδρυμάτων. δ)Εκ του Διευθυντού Σταθμού Ερεύνης Γεωργικής Τεχνολογίας. ε)Εκ του Διευθυντού Διευθύνσεως Φυτοπαθολογίας. ς)Εκ του Προϊσταμένου του Τμήματος Δενδροκομίας και Αμπελουργίας. ζ)Εξ ενός ανωτέρου αρμοδίου υπαλλήλου του Υπουργείου Οικονομικών, οριζομένου μετά του αναπληρωτού του υπό του Υπουργού Οικονομικών. η)Εξ ενός ανωτέρου αρμοδίου υπαλλήλου του Υπουργείου Εμπορίου, οριζομένου μετά του αναπληρωτού του υπό του Υπουργού Εμπορίου. θ)Εξ ενός αντιπροσώπου των Συκοπαραγωγών Νομού Μεσσηνίας, οριζομένου μετά του αναπληρωτού του δια κοινής αποφάσεως των Διοικητικών Συμβουλίων των Ενώσεων Γεωργικών Συνεταιρισμών Καλαμών, Μεσσήνης και Άνω Μεσσηνίας (Ζευγολατιού). 16.Μ.α.7-11 Οργανισμός Σύκων ι)Εξ ενός αντιπροσώπου των Συκοπαραγωγών Νομού Λακωνίας, οριζομένου μετά του αναπληρωτού του δια κοινής αποφάσεως των Διοικητικών Συμβουλίων των οικείων Συκικών Συνεταιρισμών. ια)Εξ ενός αντιπροσώπου των εξαγωγέων σύκων, οριζομένου μετά του αναπληρωτού του υπό της Πανελληνίου Ενώσεως Εξαγωγέων. Εν περιπτώσει νομίμου συστάσεως Κοινοπραξίας ή Κεντρικής Ενώσεως Σύκων υπό των Συκοπαραγωγικών Οργανώσεων, τα υπό στοιχ.θ’ και ι΄ μέλη του Συμβουλίου ορίζονται υπό του Διοικητικού Συμβουλίου της συσταθησομένης Οργανώσεως. 2.Του Γνωμοδοτικού Συμβουλίου Σύκων προεδρεύει ο Γενικός Διευθυντής Γεωργίας, απόντος ή κωλυομένου τούτου, ο αναπληρωτής Γενικός Διευθυντής Γεωργίας. Αναπληρωταί των υπό στοιχ.β΄, γ΄, δ΄, ε΄ και ς΄ μελών του Συμβουλίου ορίζονται ανώτεροι αρμόδιοι υπάλληλοι του Υπουργείου Γεωργίας δι’ αποφάσεως του Υπουργού Γεωργίας. Χρέη Γραμματέως εκτελεί υπάλληλος της Α΄ Διευθύνσεως Γεωργίας, οριζόμενος δι’ αποφάσεως του Υπουργού Γεωργίας. Η θητεία των μη υπηρεσιακών μελών του Συμβουλίου είναι διετής, ανανεουμένη κατά τον αυτόν ως άνω τρόπον. 3.Το Γνωμοδοτικόν Συμβούλιον Σύκων ευρίσκεται εν απαρτία παρόντων 6 μελών, αι δε γνωμοδοτήσεις αυτού λαμβάνονται κατά πλειοψηφίαν των παρόντων μελών, εν ισοψηφία, υπερισχυούσης της ψήφου του Προέδρου. 4.Τα της λειτουργίας και αρμοδιότητος του Γνωμοδοτικού Συμβουλίου Σύκων κανονισθήσονται δια Β.Δ/τος εκδοθησομένου προτάσει του Υπουργού Γεωργίας εντός εξαμήνου από της ισχύος του παρόντος. Μέχρι της εκδόσεως του ως άνω Δ/τος, η αρμοδιότης του Συμβουλίου ασκείται υπό του Υπουργού Γεωργίας. 5.Τα πραγματικά έξοδα κινήσεως των μελών του Γνωμοδοτικού Συμβουλίου Σύκων καταβάλλονται εις βάρος του ιδίου κεφαλαίου του προϋπολογισμού εξόδων του Κεντρικού Ταμείου Γεωργίας, Κτηνοτροφίας και Δασών, του κατά τα οριζόμενα υπό του άρθρ.3 του παρόντος. Εν ουδεμιά περιπτώσει τα ανωτέρω έξοδα προκειμένου περί των εκ των μελών δημοσίων υπαλλήλων, δύνανται κατ’ έτος να υπερβώσι δι’ έκαστον μέλος το ποσό των 300.000 δραχμών. Άρθρ.3.-1.Η περιουσία του καταργουμένου Γραφείου Προστασίας Ελληνικών Σύκων και οι πόροι αυτού περιέρχονται εις το Κεντρικόν Ταμείον Γεωργίας, Κτηνοτροφίας και Δασών (Κ.Τ.Γ.Κ. και Δ.) το οποίον υπεισέρχεται ως καθολικός διάδοχος, εις  πάντα τα δικαιώματα και υποχρεώσεις του ανωτέρω Γραφείου. Τα τρόπου εκκαθαρίσεως, μεταβιβάσεως και παραλαβής των περιουσιακών στοιχείων, θέλουσι καθορισθή λεπτομερέστερον δια κοινής αποφάσεως των Υπουργών Οικονομικών και Γεωργίας. 2.Αι υπέρ του Γραφείου Προστασίας Ελληνικών Σύκων υφιστάμεναι ή δυνάμεναι να επεβληθώσι φορολογίαι, εφεξής επιβάλλονται και εισπράττονται υπέρ του Κεντρικού Ταμείου Γεωργίας, Κτηνοτροφίας και Δασών. Τα εκ των τοιούτων φορολογικών ή άλλων πόρων του καταργουμένου Γραφείου έσοδα του ανωτέρω Ταμείου εισαγόμενα υπό ίδιον κεφάλαιον εις τον προϋπολογισμόν των εσόδων του Κεντρικού Ταμείου Γεωργίας, Κτηνοτροφίας και Δασών, διατίθενται αποκλειστικώς προς προστασίαν της συκοπαραγωγής, ιδία δια την αντιμετώπισιν πάσης δαπάνης προκαλουμένης εκ της εφαρμογής του παρόντος ως και δια την βελτίωσιν και έκτασιν των αποστειρωτηρίων, δια κατασκευήν αποθηκευτικών χώρων κλπ., εγγραφομένων αναλόγως πιστώσεων υπό ίδιον κεφάλαιον εις τον προϋπολογισμόν των εσόδων του Κεντρικού Ταμείου Γεωργίας, Κτηνοτροφίας και Δασών. 3.Δι’ αποφάσεις του Υπουργού της Γεωργίας δύναται να μεταβιβάζωνται ωρισμέναι αρμοδιότητες του Κεντρικού Ταμείου Γεωργίας, Κτηνοτροφίας και Δασών, εις τα κατά τόπους Ταμεία Γεωργίας, Κτηνοτροφίας και Δασών. Άρθρ.4.-1.Το κατά την έναρξιν της ισχύος του παρόντος οπωσδήποτε υπηρετούν προσωπικόν τεχνικόν, λογιστικόν, διοικητικόν και υπηρετικόν τοιούτον του καταργουμένου Γ.Π.Ε.Σύκων, κρινόμενον κατάλληλον δύναται να ενταχθή δι’ αποφάσεως του Υπουργού της Γεωργίας εις κενάς οργανικάς θέσεις του Υπουργείου Γεωργίας, εν περιπτώσει δε καθ’ ην δεν υφίστανται κεναί οργανικαί θέσεις, αυξάνεται ο αριθμός αυτών κατά οκτώ το πολύ θέσεις υπαλληλικού προσωπικού και δύο κλητήρων, εκ των οποίων η μία δύναται να είναι καθαριστρίας. Δια Β.Δ/τος εφ άπαξ εκδιδομένου προτάσει του Υπουργού Γεωργίας και Οικονομικών, θέλουσι ρυθμισθή το είδος και η διαβάθμισις των τυχόν ιδρυθησομένων θέσεων εις το Υπουργείον Γεωργίας, τα απαιτούμενα προσόντα κλπ. ως και πάσα ετέρα αναγκαιούσα λεπτομέρεια. 2.Περί της καταλληλότητος του κατά την προηγουμένην παράγραφον ενταχθησομένου προσωπικού γνωμοδοτεί το Διοικητικόν Συμβούλιον του Υπουργείου Γεωργίας, η δε ένταξις γίνεται δια κοινής αποφάσεως των Υπουργών Γεωργίας και Οικονομικών εις βαθμούς αναλόγους προς τα τυπικά και ουσιαστικά προσόντα των ενταχθησομένων και του χρόνου προϋπηρεσίας των,   παρά   τω    καταργουμένω    Γραφείω Σελ.825 149-87 Οργανισμός Σύκων 16.Μ.α.11 Προστασίας Ελληνικών Σύκων ή τω Δημοσίω ή ετέρω Ν.Π.Δ.Δ. ή Ιδρύματι εξαρτωμένων εκ του Υπουργείου Γεωργίας. Ο χρόνος προϋπηρεσίας παρά τω Γραφείω Προστασίας Ελληνικών Σύκων ή τω Δημοσίω ή ετέρω Ν.Π.Δ.Δ. ή Ιδρύματι εξαρτωμένων εκ του Υπουργείου Γεωργίας του κατά τας ανωτέρω παρ.1 και 2 ενταχθησομένου προσωπικού λογίζεται ως χρόνος υπηρεσίας παρά τω Υπουργείω Γεωργίας δια τας περιπτώσεις των αδειών, προαγωγών, μισθοδοσίας κλπ. παρεκτός της περιπτώσεως της συντάξεως, περί ης ίδιος εκδοθησόμενος Νόμος θέλει μεριμνήση. 3.Η μισθοδοσία του κατά τας διατάξεις του παρόντος ενταχθησομένου προσωπικού, θα καταβάλληται εξ ιδίου κεφαλαίου του προϋπολογισμού των εξόδων του Κεντρικού Ταμείου Γεωργίας, Κτηνοτροφίας και Δασών. 4.Οι διευθύνοντες Σύμβουλοι του Γραφείου Προστασίας Ελληνικών Σύκων απολύονται. Εις τούτους ως και εις τους απολυομένους λόγω ορίου ηλικίας ή μη ενταχθησομένους υπαλλήλους και υπηρέτας καταβάλλεται, εις βάρος του οικείου κεφαλαίου των εξόδων του προϋπολογισμού του Κεντρικού Ταμείου Γεωργίας, Κτηνοτροφίας και Δασών, η υπό τους Νόμ.2112/1920 προβλεπομένη αποζημίωσις, αντί της τυχόν προβλεπομένης αποζημιώσεως εξ άλλης τινός διατάξεως. Άρθρ.5.-“1.Απαγορεύεται η εμπορία και η διακίνησις των βρωσίμων ξηρών σύκων πέραν των περιοχών παραγωγής των, εφ όσον ταύτα δεν έχουν αποστειρωθή εμπροθέσμως εις το αποστειρωτήριον της οικείας περιφερείας. 2.Η αποστείρωσις διενεργείται εις νομίμως, βάσει αδείας χορηγουμένης υπό του Υπουργού Γεωργίας λειτουργούντα αποστειρωτήρια ανήκοντα εις Γεωργικάς Συνεταιριστικάς οργανώσεις ή ιδιώτας. Η τοιαύτη άδεια χορηγείται εφ όσον δι’ επιτοπίου ερεύνης διαπιστωθή ότι τα αποστειρωτήρια ταύτα πληρούν τους όρους τους καθοριζομένους υπό των εκάστοτε περί αποστειρώσεως σύκων ισχυόντων. Τα ιδιωτικά αποστειρωτήρια θα λειτουργούν υπό όρους καθοριζομένους εκάστοτε δι’ αποφάσεων του Υπουργού Γεωργίας και υπό την επίβλεψιν και έλεγχον των Υπηρεσιών του Υπουργείου Γεωργίας ή οργάνων οριζομένων υπό του Υπουργού Γεωργίας. Σελ.826 149-88 Δια των αυτών αποφάσεων θα καθορίζεται η παρ’ εκάστου ιδιωτικού αποστειρωτηρίου εξυπηρετουμένη περιοχή. 3.Η αποστείρωσις διενεργείται επί καταβολή αποστειρωτικού δικαιώματος. Το κατ’ οκάν αποστειρωτικόν δικαίωμα καθορίζεται καθ’ έκαστον έτος δι’ αποφάσεως του Υπουργού της Γεωργίας εκδιδομένης προτάσει του Διοικητικού Συμβουλίου της κατ’ επιταγήν του άρθρ.10 του Ν.Δ.2167/52 συσταθείσης Κεντρικής Συν/κής Οργανώσεως των Συκοπαραγωγών, “η Συκική”, εφεξής αποκαλουμένης εν τω παρόντι “Συκική”,και ισχύει δι’ άπαντα τα αποστειρωτήρια τα ανήκοντα εις Γεωργικάς Συνεταιριστικάς οργανώσεις ή ιδιώτας. Το αποστειρωτικόν δικαίωμα κατ’ οκάν σύκων καθορίζεται βάσει των δαπανών αποστειρώσεως ήτοι των δαπανών δια την προμήθειαν φαρμάκων και υλικών πάσης φύσεως, δια μεταφορικά, δι’ αμοιβάς και αποζημίωσιν του πάσης φύσεως απασχολουμένου προσωπικού (Εποπτικού, Τεχνικού, Διαχειριστικού κλπ.) των δαπανών δι’ επισκευάς και συντήρησιν των αποστειρωτηρίων ή θαλάμων, του αναλογούντος δι’ αποσβέσεις της αξίας κτήσεως των αποστειρωτηρίων ποσού, ή του αναγκαίου τοιούτου δια την εξυπηρέτησιν των δανείων των συναφθέντων μέχρι της δημοσιεύσεως του παρόντος, υπό του Κεντρικού Ταμείου Γεωργίας, Κτηνοτροφίας και Δασών δι’ εκτέλεσιν επισκευών των αποστειρωτηρίων, ως και πάσης άλλης δαπάνης δια την συντήρησιν, διαχείρισιν και κανονικήν λειτουργίαν των αποστειρωτηρίων ή δια την βελτίωσιν και επέκτασιν αυτών. Επί του κατά τον τρόπον τούτον εξευρισκομένου κατ’ οκάν ποσού, υπολογίζεται ποσοστόν δια γενικά έξοδα εποπτείας, διαχειρίσεως και εν γένει λειτουργίας της Συκικής καθοριζόμενον εκάστοτε δια της αυτής αποφάσεως του Υπουργού Γεωργίας. 4.Το ως άνω καθοριζόμενον κατ’ οκάν αποστειρωτικόν δικαίωμα εισπράττεται υπό της Συκικής. Αύτη μετά το πέρας εκάστης αποστειρωτικής περιόδου και το βραδύτερον μέχρι τέλους εκάστου ημερολογιακού έτους, διενεργεί εκκαθάρισιν του λογαριασμού των δαπανών αποστειρώσεως και μετά την παρακράτησιν ποσού καλύπτοντος τας βαρυνούσας αυτήν δαπάνας, ως και του κατά το τελευταίον εδάφιον της προηγουμένης παραγράφου προβλεπομένου υπέρ αυτής ποσοστού, αποδίδει το τυχόν εναπομένον υπόλοιπον εις την ιδιοκτήτριαν εκάστου αποστειρωτηρίου Γεωργικήν Συνεταιριστικήν Οργάνωσιν. 16.Μ.α.11 Οργανισμός Σύκων Αι τυχόν μετά το τέλος εκάστου ημερολογιακού έτους καταβαλλόμεναι υπό της Συκικής δαπάναι διαχειρίσεως των σύκων εσοδείας του αυτού έτους, υπολογίζονται κατά τον καθορισμόν του αποστειρωτικού δικαιώματος της επομένης αποστειρωτικής περιόδου. 5.Δια της συμφώνως προς την παρ.4 του παρόντος άρθρου εκδιδομένης Υπουργικής αποφάσεως, καθορίζεται επίσης η κατ’ οκάν σύκων δαπάνη, ήτις δέον εκ των αποστειρωτικών δικαιωμάτων των εισπραττομένων εξ ιδιωτικών αποστειρωτικών θαλάμων να εκπίπτεται υπέρ των ιδιοκτητών προς κάλυψιν των βαρυνουσών τούτους δαπανών. 6.Τα αποκομιζόμενα εκ των αποστειρωτηρίων, μετά την αποστείρωσιν, βρώσιμα ξηρά σύκα δέον να τοποθετώνται εντός σάκκων εσφραγισμένων δια μολυβδοσφραγίδων και να μεταφέρωνται προς εναποθήκευσιν εις νομίμως λειτουργούσας αποθήκας, συνοδευόμενα υπό πιστοποιητικού αποστειρώσεως. 7.Εις περιφερείας, πλην Μεσσηνίας και Λακωνίας, εις ας δεν λειτουργούν αποστειρωτήρια σύκων και δεν είναι ευχερής η αποστείρωσις της εις σύκα παραγωγής εις γειτονικά αποστειρωτήρια, είναι δυνατόν δι’ αποφάσεων του Υπουργού της Γεωργίας να επιτρέπεται η μεταφορά των βρωσίμων ξηρών σύκων των ως άνω περιφερειών βάσει ειδικών αδειών εκδιδομένων υπό της οικείας Διευθύνσεως Γεωργίας. Εις τας αδείας ταύτας θα μνημονεύηται και η ποιότης των μεταφερομένων σύκων”. Το άρθρ.5 αντικατεστάθη ως άνω δια του άρθρ.1 του Ν.Δ.2584/1953 (κατωτ.αριθ.12). Άρθρ.6.-“Τα προς τας Ηνωμένας Πολιτείας της Αμερικής εξαγόμενα σύκα δέον να είναι τυποποιημένα Α’ Εμπορικού τύπου και να προέρχονται εκ σύκων Α’ παραγωγικού ποιοτικού τύπου. Ως ημερομηνία μέχρι της οποίας θα εκδίδωνται τα πιστοποιητικά ποιότητος και φυτοϋγιεινού ελέγχου προς Η.Π. της Αμερικής εξαγομένων σύκων ορίζεται η 10 Σεπτεμβρίου εκάστου έτους. Η ημερομηνία αύτη δύναται να παρατείνεται αναλόγως της εσοδείας δι’ αποφάσεων του Υπουργού της Γεωργίας εκδιδομένων μέχρι τέλους Ιουνίου εκάστου έτους. Δια την εσοδείαν του έτους 1953 ως ημερομηνία εκδόσεως των εν λόγω πιστοποιητικών ορίζεται η 20 Σεπτεμβρίου 1953, δυναμένη δι’ αποφάσεως του Υπουργού Γεωργίας να παραταθή μέχρι τέλους ιδίου μηνός”. Το άρθρ.6 αντικατεστάθη ως άνω δια του άρθρ.2 του Ν.Δ.2584/1953.